Սթիվեն Մորին

Սթիվեն Պիտեր Մորին (, ), ամերիկացի սերիական մարդասպան, որը գործել է 1970-ական թվականներին և 1980-ականների սկզբին։ Նրա զոհերը դարձել են երիտասարդ աղջիկները և կանայք։ Քանի որ Մորինը վարել է թափառական ապրելակերպ և անընդհատ տեղափոխվել է երկրով մեկ, նրա զոհերի ճշգրիտ թիվն անհայտ է։ 1980-ական թվականների սկզբին մոլագարը հայտնվել է ԱՄՆ տարածքում ՀԴԲ-ի կողմից ամենահետախուզվող հանցագործների առաջին տասնյակում։

Դատարանը Մորինին ճանաչել է մեղսունակ և դատապարտել է մահապատժի մահացու ներարկմամբ։ 1985 թվականին ենթարկվել է մահապատժի։

Կենսագրություն 
Մորինի վաղ տարիների մասին շատ քիչ բան է հայտնի։ Հայտնի է, որ նա ծնվել է 1951 թվականի փետրվարի 19-ին Ռոդ Այլենդ նահանգի Փրովիդենս քաղաքում։ Մեծացել է սոցիալապես անապահով պայմաններում։ Վաղ տարիքում թողել է դպրոցը։ Դեռ պատանեկության տարիներին Սթիվենը սկսել է հետաքրքրվել թմրամիջոցներով և դարձել հանցավոր ենթամշակույթի հոգևոր և նյութական արժեքների աջակից, որի հետևանքով սկսել է վարել հանցավոր ապրելակերպ։

1960-ականների կեսերին ձերբակալվել է մեքենայի գողության համար Ֆլորիդայում։ Նա դատապարտվել է և որոշ ժամանակ անցկացրել անչափահաս հանցագործների համար նախատեսված հիմնարկում։ 1968 թվականին ազատվելով` նա լքել է Ֆլորիդա նահանգը և սկսել է վարել թափառաշրջիկ կյանք։ 1970-ական թվականների մեծ մասը Մորինը անց է կացրել Հյուսիսային Կալիֆորնիայում, Սան Ֆրանցիսկոյի ծոցի տարածքում, անընդհատ փոխելով իր բնակության վայրը, օգտագործել է մի շարք կեղծանուններ՝ տարբեր հանցագործություններ կատարելու համար։ Որոշ ժամանակ նա բնակվել է Սան Ֆրանցիսկո քաղաքում, որտեղ աշխատել է որպես ավտոմեխանիկ և շինարար։

Քրեական գործունեություն 
1970-ականներից սկսած՝ Սթիվեն Մորինը դարձել է ծանր թմրամոլ և վարել թափառական կյանք։ 1976 թվականին Սան Ֆրանցիսկո քաղաքում Մորինը հարձակվել է 14-ամյա մի աղջկա վրա, առևանգել և բռնաբարել նրան։ Հանցագործություն կատարելուց հետո նա դաշնային հետախուզման մեջ է հայտվել։ Լինելով հետախուզման մեջ՝ Մորինը կատարել է երիտասարդ կանանց և աղջիկների մի շարք սպանություններ տարբեր նահանգներում։ Այսպիսով, 1980 թվականին հունվարին նա առևանգել է 19-ամյա Սյուզան Բիլոտին Լաս Վեգաս քաղաքում։ Նրա դին գտել են ընդամենը չորս ամիս անց Յուտա նահանգում։

1980 թվականի հունիսին կատարել է 20-ամյա Չերիլ Էն Դանիելի առևանգումը, որի դիակը հայտնաբերվել է կրկին Յուտայում 6 ամիս անց։ Երկու կանայք էլ եղել են գնդակահարված։ Չերիլ Էն Դանիելի մարմնի մոտ հայտնաբերվել է Մորինի անունով գրանցված կրեդիտ քարտ, որի արդյունքում սպանությունը կապվել է Սթիվենի անվան հետ։ 1981 թվականի վերջին հանցագործը ժամանել է Կոլորադո, որտեղ 1981 թվականի աշնանը նա կատարել է 23-ամյա Շեյլա Ուոլենի սպանությունը Դենվեր քաղաքում։ Ուոլենի սպանությունից հետո Մորինը տեղափոխվել է Տեխաս, որտեղ շուտով հարձակվել է 21-ամյա Ջեն Բրյուսի վրա Սան Անտոնիո քաղաքում, որին դեկտեմբերի 2-ին գտել են խեղդամահ արված։

1981 թվականի դեկտեմբերի 11-ին մարդասպանը կատարել է ևս մեկ սպանություն՝ կրակելով 21-ամյա Քերի Սքոթի վրա՝ փորձելով գողանալ նրա մեքենան, որից հետո առևանգել է 14-ամյա մի աղջկա և վերջինիս պատանդ պահելով՝ հեռացել է Սան Անտոնիոյից ու տեղափոխվել Օստին քաղաք։

Ձերբակալություն 
Քերի Սքոթի սպանությունից հետո Սան Անտոնիո քաղաքի հյուրանոցը, որտեղ ապրում էր Սթիվենը, շրջապատվել և հետախուզվել է, որի ժամանակ ձերբակալվել է Սթիվեն Մորինի հանցակից 32-ամյա Սառա Քլարկը և ազատ է արձակվել 23-ամյա Պամելա Ջեքսոնը, որին 1981 թվականի նոյեմբերի 30-ին առևանգել էր սերիական մարդասպանը։ Խուզարկության արդյունքում հայտնաբերվել են նաև մի քանի կեղծ անձնագրեր, կրեդիտ քարտեր և սոցիալական ապահովության քարտեր, որոնցով Մորինի անվան հետ է կապվել ԱՄՆ 12 նահանգներում առնվազն 20 սպանություններ։

Սթիվեն Մորինը ձերբակալվել է դեկտեմբերի 12-ի կեսօրին Օստինի ավտոբուսային կայարանում, նա պլանավորել էր նստել Ֆորտ-Ուերտ քաղաք տանող ավտոբուս` հանդիպելու հանրահայտ հեռուստատեսային ավետարանից և քարոզիչ Քենեթ Կոուպելենդի հետ։ Ձերբակալման պահին նա ոչ մի դիմադրություն ցույց չի տվել։ Հայտնվելով Օստինում՝ Մաուրենը ազատել է 14-րդ պատանդ բուժքույր Մարգարեթ Մեյֆիլդ Պելմին՝ նրան չվնասելով, քանի-որ 10-ժամյա ուղևորության ժամանակ, աղջիկը նրա համար կարդացել է Կոուպելենդի գրառումները։ Մորինը հրաժարվել է համագործակցել հետաքննության հետ և պահպանել անմեղության կանխավարկածի սկզբունքը։

Դատ 
Սթիվեն Մորին մեղադրվել է Քերրի Սքոթի և Ջեն Բրյուսի սպանության մեջ։ Քանի որ այդ սպանություններին Սթիվենի մասնակցության շատ ապացույցներ են եղել, նա իրեն մեղավոր է ճանաչել և դատապարտվել մահապատժի 1984 թվականի փետրվարին, որից հետո նրան արտահանձնել են Կոլորադո, որտեղ նա կանգնել է դատարանի առջև՝ Շեյլա Ուոլենին սպանելու մեղադրանքով, ինչի համար նա կրկին մահապատժի է դատապարտվել։ Այնուհետև նրան պետք է արտահանձներ Յուտա՝ այլ սպանությունների մեղադրանքով դատաքննության։ Ընդհանուր առմամբ, Ստեֆան Մորինը հարցաքննվել է Յուտայի, Կոլորադոյի, Նևադայի, Վաշինգտոնի, Այդահոյի, Ինդիանայի, Միսուրիի, Փենսիլվանիայի, Տեխասի և Կալիֆոռնիայի նահանգներում կատարված ավելի քան 20 սպանությունների մեջ ներգրավված լինելու համար։ Միայն Նևադա նահանգի տարածքում Սթիվեն Մորենին հարցաքննել են 8 սպանություններին մասնակցելու համար։

Բանտարկություն 
Բանտարկվելուց հետո Մորինը որդեգրել է քրիստոնեության արժեքների և պոստուլատների համակարգը՝ դառնալով այս կրոնի հետևորդ և քարոզիչ Քենեթ Կոուպելենդի քրիստոնեական առաքելության հետևորդ, որի անդամների հետ նա սկսել է համագործակցել։ Նրա մահապատիժը նշանակվել է 1985 թվականի մարտին։ Դրանից կարճ ժամանակ առաջ դատապարտյալը հայտարարել է, որ չի ցանկանում դիմել նոր դատաքննության և հետաձգել մահապատժի կատարման ժամկետը, և, արդյունքում բախվել է իր փաստաբան Դևիդ Գոլդշտեյնի հետ, որը դատաբժշկական փորձաքննության միջնորդություն էր ներկայացրել՝ իր պաշտպանյալի մոտ մտավոր հետամնացության խնդիրներ հայտնաբերելու համար, սակայն մերժվել է։

Մահապատիժ 
Սթիվեն Մորենը մահապատժի է ենթարկվել 1985 թվականի մարտի 13-ի կեսօրին, Տեխասի Հանթսվիլ քաղաքի «Huntsville Unit» բանտում՝ մահաբեր ներարկումով, զոհի հարազատների ներկայությամբ։ Կատարման օրը Մորենը պատվիրել է իր վերջին ընթրիքը, որում ներառված էին սթեյք, կարտոֆիլ, կարագ, կանաչ ոլոռի աղցան, բանանի պուդինգ և սուրճ։ Մահապատժի վկաներին ուղղված վերջին խոսքում Սթիվեն Մորինը խոսել է հետևյալի մասին. «Հա՛յր, ների՛ր այս մարդկանց, որովհետև նրանք չգիտեն, թե ինչ են անում։ Ների՛ր նրանց, ինչպես ներեցիր ինձ, ես ևս ներել եմ նրանց։ Տե՛ր Հիսուս, ես տալիս եմ քեզ իմ հոգին» (): Մահապատժից առաջ Մորենը շատ դրական տրամադրություն է ունեցել։ Թմրամիջոցների երկարատև օգտագործման պատճառով Սթիվեն Մորինի մոտ տեղի է ունեցել երակների և արյան անոթների կծկում, ինչի արդյունքում բժիշկները ավելի քան 45 րոպե փորձել են գտնել ներարկելու համար հարմար երակ, ինչը պատմության մեջ նախադեպ չի ունեցել։

Ծանոթագրություններ

Արտաքին հղումներ 
Offender Information  from the Texas Department of Criminal Justice

Սերիական մարդասպաններ
Ամերիկացի սերիական մարդասպաններ